Elísabet Englandsdrottning kýs núna loðfeld úr gerviefnum fram yfir ekta loðfeld . Í nýrri ævisögu Angelu Kelly , aðstoðarkonu Elísabetar Englandsdrottningar , kemur ýmisleg áhugavert í ljós . Angela , sem hefur séð um klæðnað drottningarinnar í áratugi , segir til að mynda frá því í bókinni að frá og með árinu 2019 hafi drottningin sagt skilið við ekta loðfeld . Elísabet hefur alltaf verið hrifin af loðflíkum . Mynd / EPA Í bókinni , sem ber heitið TheOtherSide of theCoin : TheQueen , theDresserandtheWardrobe , kemur fram að drottningin hafi lengi verið hrifin af flíkum úr loðfeld en hafi nú tekið ákvörðun um að skipta ekta loðfeld út fyrir gerviloðfeld . Þetta kemur fram í frétt Telegraph . Í bókinni greinir Angela þá frá því að klæðskeri hafi til að mynda nýlega breytt kápu sem Elísabet hefur notað reglulega í gegnum tíðina og þannig skipt loðskrauti út fyrir gerviloð . Þess má geta að talsmaður Buckingham-hallar hefur staðfest þetta en tók þó fram að Elísabet muni áfram nota þann loðfeld sem hún átti fyrir . Hann staðfestir að Elísabet ætli ekki að versla nýjar flíkur með ekta loðfeld og sömuleiðis mun hún láta gera breytingar á flíkum þegar það er möguleiki .